b'\n_START_ARTICLE_\n1960. gada Eirov\xc4\xabzijas dziesmu konkurss\n_START_SECTION_\nNorises vieta\n_START_PARAGRAPH_\n1960. gada konkurss tika r\xc4\xabkots London\xc4\x81, "Karaliskaj\xc4\x81 Festiv\xc4\x81lu Hall\xc4\x93" Royal Festival Hall, \xc5\xa1aj\xc4\x81 koncertz\xc4\x81l\xc4\x93 taj\xc4\x81 laik\xc4\x81 bija 2900 s\xc4\x93dvietu._NEWLINE_Konkurs\xc4\x81 uzvar\xc4\x93ja Francija, kura bija ieguvusi 32 punktus, otraj\xc4\x81 viet\xc4\x81 palika Lielbrit\xc4\x81nija ar 25 punktiem un tre\xc5\xa1o vietu ieguva Monako ar 15 punktiem. Iepriek\xc5\xa1\xc4\x93j\xc4\x81 gad\xc4\x81 Monako piedal\xc4\xabj\xc4\x81s konkurs\xc4\x81 pirmo reizi, ta\xc4\x8du ieguva p\xc4\x93d\xc4\x93jo vietu.\n_START_SECTION_\nKonkursa dal\xc4\xabbvalstis\n_START_PARAGRAPH_\nInterese par konkursu s\xc4\x81ka pieaugt, dal\xc4\xabbvalstu skaits \xc5\xa1aj\xc4\x81 konkurs\xc4\x81 sasniedza 13. \xc5\xa0is bija Norv\xc4\x93\xc4\xa3ijas debijas gads. K\xc4\x81 ar\xc4\xab konkurs\xc4\x81 atgriez\xc4\x81s Luksemburga, kura bija izlaidusi vienu konkursu.'